pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ทส. ให้การต้อนรับประธานคณะกรรมการบริหาร CCOP และผู้อำนวยการสำนักงานเลขาธิการ CCOP
วันพุธที่ 18 ธันวาคม 2562
รมว.ทส. ให้การต้อนรับประธานคณะกรรมการบริหาร CCOP และผู้อํานวยการสํานักงานเลขาธิการ CCOP
รมว.ทส. ให้การต้อนรับประธานคณะกรรมการบริหาร CCOP และผู้อํานวยการสํานักงานเลขาธิการ CCOP
รมว.ทส. ให้การต้อนรับประธานคณะกรรมการบริหาร CCOP และผู้อํานวยการสํานักงานเลขาธิการ CCOP
รัฐมนตรีว่าการกระทรวงทรัพยากรธรรมชาติและสิ่งแวดล้อมให้การต้อนรับ Datuk Shahar Effendi bin Abdullah Azizi ประธานคณะกรรมการบริหารของคณะกรรมการประสานงานเกี่ยวกับการสํารวจทรัพยากรธรณีในภูมิภาคเอเชียตะวันออกและตะวันออกเฉียงใต้ (Coordinating Committee for Geoscience Programmes in East and Southeast Asia: CCOP) และ Dr. Young Joo Lee ผู้อํานวยการสํานักงานเลขาธิการ CCOP โดยประธาน CCOP ได้กล่าวขอบคุณที่ประเทศไทยเป็นเจ้าภาพจัดการประชุมประจําปีคณะกรรมการประสานงานเกี่ยวกับการสํารวจทรัพยากรธรณีในภูมิภาคเอเชียตะวันออกและตะวันออกเฉียงใต้ (CCOP) ครั้งที่ ๕๕ และการประชุมคณะกรรมการบริหาร CCOP ครั้งที่ ๗๓ เมื่อวันที่ ๓ – ๙ พฤศจิกายน ๒๕๖๒ ณ จังหวัดเชียงใหม่ และชื่นชมประเทศไทยที่สนับสนุนการดําเนินงานของ CCOP และความร่วมมือในภูมิภาคอาเซียน รวมทั้งยินดีที่ประเทศไทยผลักดันการขึ้นทะเบียนมรดกโลกทางธรณีวิทยา (GEO park) แห่งใหม่ ในการนี้ Dr. Young Joo Lee ผู้อํานวยการสํานักงานเลขาธิการ CCOP ได้นําเสนอความเป็นมาของ CCOP โดยได้รับความร่วมมือและสนับสนุนจากประเทศที่ให้ความร่วมมือ (Cooperating Countries) ๑๕ ประเทศ และองค์การระหว่างประเทศที่ให้ความร่วมมือ (Cooperating Organizations) มีกลไกการบริหารงานโดยคณะกรรมการบริหาร (Steering Committee) ประกอบด้วย ผู้แทนถาวรจากประเทศสมาชิก ๑๕ ประเทศ มีฝ่ายเลขาธิการ คือ สํานักงานเลขาธิการ CCOP (CCOP Technical Secretariat) ซึ่งตั้งอยู่ ณ ประเทศไทยรวมถึงการดําเนินงานในการแลกเปลี่ยนเรียนรู้และเทคโนโลยีด้านธรณีวิทยาที่ผ่านมา ซึ่งได้รับการสนับสนุนจากนานาชาติ และองค์การระหว่างประเทศต่าง ๆ โดยรัฐมนตรีว่าการกระทรวงทรัพยากรธรรมชาติและสิ่งแวดล้อมกล่าวกับผู้แทน CCOPว่ามีความสนใจในเรื่องการจัดทํา Underground water mapping ซึ่งข้อมูลดังกล่าวจะเป็นประโยชน์ต่อประเทศไทยเพื่อใช้ในการบริหารจัดการที่มีประสิทธิภาพต่อไป ท้ายสุดนี้ ผู้แทน CCOP ได้นําเสนอโครงการ Urban Geology ซึ่งเป็นการใช้เทคโนโลยีในการสํารวจธรณีสัณฐานใต้ดินที่สามารถเชื่อมโยงไปถึงการยุบตัวของเมืองอีกทั้งข้อมูลดังกล่าวจะใช้ในการป้องกันน้ําท่วนทั้งที่เกิดจากน้ําท่วมตามฤดูการและน้ําทะเลหนุน โดยได้เลือกกรุงเทพมหานครเป็นพื้นที่ทําการศึกษา ทั้งนี้ รัฐมนตรีว่าการกระทรวงฯ ยินดีที่จะสนับสนุนการดําเนินงานร่วมกันในอนาคตต่อไป
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2562 ครั้งที่ 1 (เพิ่มเติม 2)
วันพฤหัสบดีที่ 6 ธันวาคม 2561
การจําหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2562 ครั้งที่ 1 (เพิ่มเติม 2)
ก.คลังเปิดจําหน่ายพันธบัตรออมทรัพย์เพิ่มในวงเงิน 5,000 ล้านบาท ตามรุ่นอายุและอัตราดอกเบี้ยเดิมคือเป็นพันธบัตรแบบไร้ใบตราสาร รุ่นอายุ 3 ปี 1 เดือน อัตราดอกเบี้ยคงที่ร้อยละ 2.46 ต่อปี และรุ่นอายุ 7 ปี 1 เดือน อัตราดอกเบี้ยคงที่ร้อยละ 3.00 ต่อปี
นายภูมิศักดิ์ อรัญญาเกษมสุข ผู้อํานวยการสํานักงานบริหารหนี้สาธารณะแถลงข่าวขอบคุณประชาชนที่ให้ความสนใจลงทุนในพันธบัตรออมทรัพย์ของกระทรวงการคลังเป็นอย่างดี และเพื่อรองรับความต้องการซื้อพันธบัตรออมทรัพย์ของประชาชนที่มีอย่างต่อเนื่อง กระทรวงการคลังจึงจะเปิดจําหน่ายพันธบัตรออมทรัพย์เพิ่มในวงเงิน 5,000 ล้านบาท ตามรุ่นอายุและอัตราดอกเบี้ยเดิมคือเป็นพันธบัตรแบบไร้ใบตราสาร (Scripless) รุ่นอายุ 3 ปี 1 เดือน อัตราดอกเบี้ยคงที่ร้อยละ 2.46 ต่อปี และรุ่นอายุ 7 ปี 1 เดือน อัตราดอกเบี้ยคงที่ร้อยละ 3.00 ต่อปี ทั้งนี้ กระทรวงการคลังได้ปรับเงื่อนไขการจําหน่าย โดยจะจําหน่ายให้กับประชาชนรายย่อยซึ่งเป็นบุคคลธรรมดาที่ถือสัญชาติไทยหรือมีถิ่นที่อยู่ในประเทศไทยเท่านั้น จํากัดวงเงินการซื้อรวมทุกรุ่นไม่เกิน 2,000,000 บาท ต่อ 1 ธนาคารตัวแทนจําหน่าย และเริ่มจําหน่ายตั้งแต่วันที่ 17 ธันวาคม 2561 จนถึงวันที่ 29 มีนาคม 2562
กระทรวงการคลังหวังเป็นอย่างยิ่งว่าจะได้รับการสนับสนุนที่ดีจากประชาชนเช่นเดิม โดยผู้ที่มีความประสงค์จะลงทุนในพันธบัตรออมทรัพย์สามารถสอบถามและซื้อพันธบัตรออมทรัพย์ได้หลากหลายช่องทาง ทั้งเคาน์เตอร์ธนาคารตัวแทนจําหน่ายทุกสาขา เครื่องถอนเงินอัตโนมัติ (ATM) ระบบ Internet Banking และ Mobile Application ของตัวแทนจําหน่ายทั้ง 4 แห่ง ประกอบด้วย ธนาคารกรุงเทพ จํากัด (มหาชน) ธนาคารกรุงไทย จํากัด (มหาชน) ธนาคารกสิกรไทย จํากัด (มหาชน) ธนาคารไทยพาณิชย์ จํากัด (มหาชน)
จึงขอประกาศให้ทราบโดยทั่วกัน
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5308
รัฐบาลไทย-ข่าวทำเนียบรัฐบาล-บีโอไอเผย อุตสาหกรรมท่องเที่ยวปี 61 บูม กิจการท่องเที่ยวแห่ลงทุนในภูเก็ต-ชลบุรี
วันพฤหัสบดีที่ 25 ตุลาคม 2561
บีโอไอเผย อุตสาหกรรมท่องเที่ยวปี 61 บูม กิจการท่องเที่ยวแห่ลงทุนในภูเก็ต-ชลบุรี
บีโอไอเผย อุตสาหกรรมการท่องเที่ยวได้รับความสนใจจากนักลงทุน โดยปีนี้มีโครงการพัฒนาแหล่งท่องเที่ยวใหม่ๆ ได้รับการส่งเสริมหลายราย มูลค่าเงินลงทุนรวมกว่า 5,000 ล้านบาท ในจังหวัดภูเก็ตและชลบุรีซึ่งเป็นเมืองท่องเที่ยวสําคัญ
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน (บีโอไอ) เปิดเผยว่าในปีนี้ กิจการสนับสนุนอุตสาหกรรมการท่องเที่ยวได้รับความสนใจจากนักลงทุนอย่างมาก โดยมีนักลงทุนยื่นขอรับการส่งเสริมเพื่อพัฒนาแหล่งท่องเที่ยวใหม่ๆ หลายราย และบีโอไอได้อนุมัติให้การส่งเสริมโครงการใหญ่ไปแล้วรวม 5 โครงการ มูลค่าเงินลงทุนรวม 5,000 ล้านบาท
โดยมีโครงการที่ตั้งอยู่ที่จังหวัดภูเก็ตได้รับอนุมัติให้การส่งเสริมแล้ว 2 โครงการ ได้แก่ โครงการสวนน้ํา วานานาวา เงินลงทุน 2,430 ล้านบาท และสวนน้ําของนักธุรกิจจากประเทศสหราชอาณาจักร เงินลงทุน 1,346 ล้านบาท
ส่วนที่จังหวัดชลบุรี มีกิจการหลากหลายได้แก่ โครงการเมืองจําลองอาณาจักรในประวัติศาสตร์อุษาคเนย์ของบริษัท บูรพา สตูดิโอ จํากัด เงินลงทุน 975 ล้านบาท โครงการจัดแสดงโลมา สิงโตทะเลและแมวน้ํา ของบริษัท ดอลฟินส์ เบย์ พัทยา จํากัด เงินลงทุน 170 ล้านบาท และโครงการพิพิธภัณฑ์งานศิลปะและประติมากรรมของบริษัท พาโรดี้ อาร์ท มิวเซียม จํากัด เงินลงทุน 80 ล้านบาท
“เพื่อสนับสนุนอุตสาหกรรมการท่องเที่ยวซึ่งเป็นแหล่งรายได้หลักของประเทศและมีธุรกิจเกี่ยวเนื่องที่ได้รับประโยชน์อีกมาก บีโอไอได้ให้การส่งเสริมการลงทุนแก่กิจการหลากหลายประเภท อาทิ กิจการสวนสนุก ศูนย์แสดงศิลปวัฒนธรรมและพิพิธภัณฑ์ กระเช้าไฟฟ้า เรือเฟอร์รี่หรือเดินเรือท่องเที่ยว สวนสัตว์เปิด และพิพิธภัณฑ์สัตว์น้ํา เพื่อดึงดูดนักท่องเที่ยว และทําให้เมืองท่องเที่ยวของไทยมีจุดขายเพิ่มมากขึ้น ซึ่งจะช่วยสร้างรายได้จากนักท่องเที่ยวทั้งไทยและต่างชาติ” นายนฤตม์ กล่าว
ทั้งนี้ ในช่วง 10 ปีที่ผ่านมา ตั้งแต่ปี 2551 จนถึงปัจจุบัน บีโอไอได้อนุมัติให้การส่งเสริมการลงทุนแก่กิจการด้านการพัฒนาแหล่งท่องเที่ยวใหม่ๆ แล้วรวม 32 โครงการ มูลค่าเงินลงทุนกว่า 23,000 ล้านบาท อาทิ สวนน้ําการ์ตูนเน็ตเวิร์ค สวนน้ํารามายณะ สวนน้ําซานโตรินี่พาร์ค สวนน้ําวานา นาวา สวนน้ําไดโน วอเตอร์พาร์ค ขอนแก่น หอชมเมืองกรุงเทพมหานคร คิดส์ซาเนีย ไลน์วิลเลจ พิพิธภัณฑ์ภาพวาดสามมิติ อาร์ท อิน พาราไดซ์ พิพิธภัณฑ์หุ่นขี้ผึ้งมาดามทุสโซ่ และสวนสนุกแหล่งรวมซูเปอร์ฮีโร่ เดอะมาร์เวล เอ็กซ์พีเรียนซ์ ซึ่งเพิ่งเปิดให้บริการเมื่อไม่นานมานี้
****************************************
รัฐบาลไทย-ข่าวทำเนียบรัฐบาล-มท. ร่วมแก้ไขปัญหาฝุ่นละอองขนาดเล็ก ลดการใช้รถราชการ-รถยนต์ส่วนบุคคล
วันจันทร์ที่ 4 กุมภาพันธ์ 2562
มท. ร่วมแก้ไขปัญหาฝุ่นละอองขนาดเล็ก ลดการใช้รถราชการ-รถยนต์ส่วนบุคคล
มท. ร่วมแก้ไขปัญหาฝุ่นละอองขนาดเล็ก ลดการใช้รถราชการ-รถยนต์ส่วนบุคคล
เมื่อวันที่ 2 ก.พ. 62 ที่กระทรวงมหาดไทย นายพรพจน์ เพ็ญพาส รองปลัดกระทรวงมหาดไทย เปิดเผยว่า ตามที่ในขณะนี้ ได้เกิดสถานการณ์ปัญหามลพิษทางอากาศจากฝุ่นละอองขนาดเล็ก PM 2.5 ที่สูงเกินค่ามาตรฐานอย่างต่อเนื่องในพื้นที่กรุงเทพมหานครและจังหวัดปริมณฑล 5 จังหวัด ได้แก่ จังหวัดนนทบุรี ปทุมธานี สมุทรปราการ นครปฐม สมุทรสาคร รวมถึงจังหวัดสมุทรสงคราม ส่งผลกระทบต่อสุขภาพของประชาชน ซึ่งจากการตรวจสอบข้อมูลในพื้นที่พบว่าปัญหาที่เกิดขึ้นส่วนใหญ่เกิดจากการใช้พาหนะเครื่องยนต์ดีเซล โดยเฉพาะรถส่วนบุคคล ดังนั้น เพื่อเป็นการร่วมแก้ไขปัญหาฝุ่นละอองที่เกิดขึ้นในขณะนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย
ได้กําชับและสั่งการให้กระทรวงมหาดไทยเป็นหน่วยงานที่มีส่วนร่วมในการแก้ไขปัญหาดังกล่าว โดยนายฉัตรชัย พรหมเลิศ ปลัดกระทรวงมหาดไทย ได้สั่งการและเน้นย้ําให้ทุกส่วนราชการซึ่งมีที่ตั้งในบริเวณกระทรวงมหาดไทย ร่วมแก้ไขปัญหาฝุ่นละอองขนาดเล็ก PM 2.5 และได้ออกมาตรการและรณรงค์ให้ข้าราชการทุกคนร่วมปฏิบัติ
เพื่อแก้ไขปัญหาฝุ่นละอองฯ ดังกล่าว ดังนี้
1) ให้ส่วนราชการ หน่วยงาน ที่มีที่ตั้งอยู่ภายในบริเวณกระทรวงมหาดไทย งดการใช้รถยนต์ของราชการ หน่วยงานที่เป็นเครื่องยนต์ดีเซล
2) แจ้งบุคลากรในสังกัด งดการใช้รถยนต์ส่วนบุคคลที่เป็นเครื่องยนต์ดีเซล ในการเดินทางมาปฏิบัติราชการ โดยให้เปลี่ยนมาใช้การเดินทางด้วยระบบขนส่งมวลชน หรือการเดินทางแบบทางเดียวกันไปด้วยกัน 1 คันหลายคน (Car Pool)
รองปลัดกระทรวงมหาดไทย กล่าวเพิ่มเติมว่า กระทรวงมหาดไทย ขอเชิญชวนพี่น้องประชาชนในพื้นที่กรุงเทพมหานคร และจังหวัดที่ได้รับผลกระทบจากฝุ่นละอองขนาดเล็ก PM 2.5 ร่วมกันแก้ไขปัญหา ด้วยการงดใช้รถยนต์ส่วนบุคคล โดยเฉพาะอย่างยิ่งรถเครื่องยนต์ดีเซล เพื่อลดความหนาแน่นของสภาพการจราจรและปริมาณฝุ่นละอองที่เพิ่มขึ้นบนท้องถนน และสําหรับในระยะยาวนั้น ให้หันมาใช้รถยนต์ที่ใช้ก๊าซธรรมชาติเป็นเชื้อเพลิง รถยนต์ไฮบริด และรถยนต์พลังงานไฟฟ้า เพื่อแก้ไขปัญหาฝุ่นละอองจากแหล่งกําเนิดตรงร่วมกัน
รัฐบาลไทย-ข่าวทำเนียบรัฐบาล- ยกระดับตลาดประชารัฐ เป็นตลาดต้นแบบในอนาคต
วันศุกร์ที่ 28 กันยายน 2561
ยกระดับตลาดประชารัฐ เป็นตลาดต้นแบบในอนาคต
รัฐบาลส่งเสริมการจัดตั้งตลาดประชารัฐ เพื่อให้เกษตรกร ผู้ประกอบการรายย่อย และผู้มีรายได้น้อยมีพื้นที่ค้าขาย
ศุกร์ที่ 28 ก.ย.61
ยกระดับตลาดประชารัฐ เป็นตลาดต้นแบบในอนาคต
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการจัดตั้งตลาดประชารัฐ เพื่อให้เกษตรกร ผู้ประกอบการรายย่อย และผู้มีรายได้น้อยมีพื้นที่ค้าขาย โดยได้จัดอบรมและแต่งตั้งผู้จัดการตลาดประชารัฐในทุกจังหวัด พร้อมทั้งจัดตั้งคลินิกผู้ประกอบการระดับอําเภอ และได้จัดการอบรมเพิ่มศักยภาพผู้ประกอบการไปแล้วกว่า 6,000 ราย ทั้งนี้ จากการดําเนินงานในช่วง 8 เดือนที่ผ่านมา มีผู้ไปลงทะเบียนจับจองพื้นที่ค้าขายในตลาดประชารัฐแล้วกว่า 1 แสนราย โดยมีผู้ได้รับจัดสรรพื้นที่เกือบทั้งหมดหรือราว 96,000 ราย ช่วยกระตุ้นเศรษฐกิจฐานรากได้มากกว่า 1,200 ล้านบาท และในระยะต่อไปรัฐบาลจะพัฒนาตลาดประชารัฐให้เป็นตลาดต้นแบบ เน้นความสะอาด สะดวก ปลอดภัย และลดการใช้โฟมและถุงพลาสติก เพื่อรักษาสิ่งแวดล้อม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐบาลพัฒนาภาคการผลิตและบริการอย่างต่อเนื่อง
วันศุกร์ที่ 6 กันยายน 2562
รัฐบาลพัฒนาภาคการผลิตและบริการอย่างต่อเนื่อง
วันศุกร์ที่ 6 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาเศรษฐกิจเพื่อเพิ่มขีดความสามารถในการแข่งขันทั้งภาคการผลิตและบริการอย่างต่อเนื่อง รวมทั้งพัฒนาทักษะผู้ประกอบการให้ใช้ประโยชน์จากเทคโนโลยี เพิ่มประสิทธิภาพการดําเนินธุรกิจ สนับสนุนการเข้าถึงแหล่งทุนและตลาด ผลักดันให้ประเทศไทยเป็นศูนย์กลางการผลิตสินค้าและบริการคุณภาพสูงในอาเซียนโดยคงเอกลักษณ์ความเป็นไทยที่โดดเด่น นอกจากนี้ ยังผลักดันการค้าระหว่างประเทศแบบเชิงรุก รักษามาตรฐานการดําเนินธุรกิจและภาพลักษณ์ที่ดีของประเทศไทย โดยพลเอก ประยุทธ์ จันทร์โอชา นายกรับมนตรี เน้นย้ําให้ผู้ประกอบการที่ประสบความสําเร็จแล้วช่วยเหลือผู้อื่น เสมือนพี่จูงมือน้อง เพื่อนจูงมือเพื่อน เกื้อกูลกัน เพื่อให้เกิดการพัฒนาเศรษฐกิจโดยรวมอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. อนุมัติเงินกู้ 13 ล้าน ลดภาระหนี้ลูกจ้าง
วันศุกร์ที่ 22 กุมภาพันธ์ 2562
กสร. อนุมัติเงินกู้ 13 ล้าน ลดภาระหนี้ลูกจ้าง
กรมสวัสดิการและคุ้มครองแรงงาน อนุมัติเงินกู้ให้สหกรณ์เครดิตยูเนี่ยน อีซูซุเอ็นยิ่น 13 ล้านบาทแก้ปัญหาหนี้นอกระบบให้ลูกจ้าง พร้อมเผย 5 เดือนแรกงบ 62 ปล่อยกู้ให้สหกรณ์ออมทรัพย์ในสถานประกอบกิจการแล้ว 34 ล้านบาท ลูกจ้างได้ประโยชน์กว่า 1,705 คน
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยว่า คณะกรรมการบริหารกองทุนเพื่อผู้ใช้แรงงานได้มีมติอนุมัติเงินกู้กองทุนเพื่อผู้ใช้แรงงาน จํานวน 13 ล้านบาท ให้แก่สหกรณ์เครดิตยูเนี่ยน อีซูซุเอ็นยิ่น (ประเทศไทย) จํากัด ตั้งอยู่ในนิคมอุตสาหกรรมลาดกระบัง เพื่อให้สหกรณ์เป็นทุนหมุนเวียนเสริมสภาพคล่องและเป็นสินเชื่อให้ลูกจ้างที่เป็นสมาชิกได้กู้ยืมเพื่อนําไปลดภาระหนี้สิน และค่าใช้จ่ายในครอบครัว ซึ่งสหกรณ์ดังกล่าวเคยได้รับการอนุมัติเงินกู้มาแล้ว 2 ครั้ง ก่อให้เกิดประโยชน์แก่ลูกจ้างแล้ว 1,381 คน สําหรับเงินกู้ครั้งนี้คาดว่าจะเกิดประโยชน์แก่ลูกจ้างที่เป็นสมาชิกสหกรณ์อีก 657 คน ทั้งนี้ ในปีงบประมาณ 2562 (ตุลาคม 61 ถึงปัจจุบัน) กสร. ได้อนุมัติเงินกู้ให้สหกรณ์ออมทรัพย์ในสถานประกอบกิจการไปแล้ว 5 แห่ง เป็นเงิน 34,500,000 บาท ลูกจ้างได้รับประโยชน์ 1,705 คน
นายวิวัฒน์ กล่าวต่อไปว่า กองทุนเพื่อผู้ใช้แรงงาน มีวัตถุประสงค์หลักในการส่งเสริมการออมทรัพย์ สนับสนุนการปลดเปลื้องหนี้นอกระบบของผู้ใช้แรงงานโดยให้กู้ในอัตราดอกเบี้ยต่ําผ่านสหกรณ์ออมทรัพย์และสหกรณ์เครดิตยูเนี่ยนในสถานประกอบกิจการและรัฐวิสาหกิจ เพื่อให้ลูกจ้างได้มีคุณภาพชีวิตของตนเองและครอบครัวที่ดียิ่งขึ้น จึงขอเชิญชวนให้สถานประกอบกิจการจัดตั้งสหกรณ์ออมทรัพย์เพื่อเป็นสวัสดิการให้แก่ลูกจ้าง และหากสหกรณ์ออมทรัพย์ในสถานประกอบกิจการและรัฐวิสาหกิจใดสนใจกู้เงินกองทุน เพื่อผู้ใช้แรงงาน สามารถสอบถามข้อมูลเพิ่มเติมได้ที่ กองสวัสดิการแรงงาน กลุ่มงานกองทุนเพื่อผู้ใช้แรงงาน โทรศัพท์ 0 2248 6684 หรือ 0 2246 0383
รัฐบาลไทย-ข่าวทำเนียบรัฐบาล-Thailand GreenMech Contest 2018
วันจันทร์ที่ 18 มิถุนายน 2561
Thailand GreenMech Contest 2018
นายพีระ รัตนวิจิตร รองปลัดกระทรวงศึกษาธิการ เป็นประธานเปิดงานการแข่งขัน “การออกแบบนวัตกรรม เทคโนโลยีพื้นฐานวิศวกรรม Thailand GreenMech Contest 2018” ในระดับชั้นประถมศึกษาตอนปลาย มัธยมศึกษาตอนต้น มัธยมศึกษาตอนปลาย
นายพีระ รัตนวิจิตร รองปลัดกระทรวงศึกษาธิการ เป็นประธานเปิดงานการแข่งขัน “การออกแบบนวัตกรรม เทคโนโลยีพื้นฐานวิศวกรรม Thailand GreenMech Contest 2018” ในระดับชั้นประถมศึกษาตอนปลาย มัธยมศึกษาตอนต้น มัธยมศึกษาตอนปลาย ชิงถ้วยประทานรางวัลพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เมื่อวันเสาร์ที่ 16 มิถุนายน 2561 ณ Westgate Hall ศูนย์การค้าเซ็นทรัลพลาซา เวสต์เกตอ.บางใหญ่จ.นนทบุรี
นายพีระ รัตนวิจิตรกล่าวว่าการแข่งขันครั้งนี้เพื่อคัดเลือกตัวแทนจากประเทศไทยไปร่วมการแข่งขันระดับนานาชาติ “2018 GreenMech World and Taiwan Contests” ในวันที่ 1 สิงหาคม 2561 ณ National Chung Hsing University เมืองไทยจง ประเทศไต้หวัน
ขอชื่นชมในความตั้งใจของคณะกรรมการจัดการแข่งขันที่ได้ให้ความสําคัญต่อสถานการณ์ของโลกปัจจุบันในเชิงวิทยาศาสตร์และเทคโนโลยีที่ได้มีการเปลี่ยนแปลงและพัฒนาอยู่ตลอดเวลา ทําให้โอกาสในการเรียนรู้ของนักเรียนและบุคลากรการศึกษาต้องมีการปรับตัวอย่างสม่ําเสมอให้ทันกับเหตุการณ์ โดยเฉพาะอย่างยิ่งการเรียนรู้และการพัฒนาความคิดสร้างสรรค์ด้านวิทยาศาสตร์ เทคโนโลยี พลังงานและสิ่งแวดล้อมที่มีผลต่อการดํารงชีวิตในศตวรรษที่ 21
ทั้งนี้ โอกาสทางการศึกษาของเยาวชนรุ่นใหม่ได้เปลี่ยนแปลงไปจากอดีตมากมีการพัฒนาโปรแกรมเพิ่มทักษะและการเรียนรู้สําหรับการเรียนการสอนให้มีความเข้าใจง่ายขึ้น ส่งเสริมพัฒนารูปแบบในการจัดการเรียนรู้อย่างเหมาะสม เพื่อเป็นพื้นฐานไปสู่การเป็นนักประดิษฐ์คิดค้นเชิงนวัตกรรมในอนาคต
การแข่งขันออกแบบนวัตกรรมและเทคโนโลยี Thailand Green Mech Contest 2018 นี้นอกจากจะทําให้นักเรียนตื่นตัวในด้านการพัฒนาความคิดสร้างสรรค์แล้ว ยังเป็นการฝึกหัดให้นักเรียนรู้จักประยุกต์วิทยาศาสตร์ในการพัฒนาสร้างอุปกรณ์หรือระบบที่ช่วยกู้ภัยต่าง ๆ เพื่อช่วยเหลือเกื้อกูลกัน รู้จักเรียนรู้ในการทํางานร่วมกัน รวมทั้งทําให้เกิดจิตสํานึกรักษาสิ่งแวดล้อม ซึ่งเป็นจุดมุ่งหมายหลักที่สําคัญยิ่งของการพัฒนาประเทศ
กระทรวงศึกษาธิการ พร้อมสนับสนุนการแข่งขันออกแบบนวัตกรรมและเทคโนโลยีพื้นฐานวิศวกรรม Thailand Green Mech contest 2018
Written byบัลลังก์ โรหิตเสถียร
Photo Creditคณะทํางานฯ
Rewriter
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รัฐบาลเร่งเดินหน้าพัฒนาบุคลากรใน EEC
วันอังคารที่ 31 กรกฎาคม 2561
รัฐบาลเร่งเดินหน้าพัฒนาบุคลากรใน EEC
รัฐบาลเห็นชอบแผนพัฒนาบุคลากร การศึกษาวิจัย และเทคโนโลยี เพื่อรองรับการพัฒนาพื้นที่เขตเศรษฐกิจพิเศษ EEC ประกอบด้วยโครงการเร่งด่วน 14 โครงการ
ศุกร์ที่ 27 ก.ค.61
รัฐบาลเร่งเดินหน้าพัฒนาบุคลากรใน EEC
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนพัฒนาบุคลากร การศึกษาวิจัย และเทคโนโลยี เพื่อรองรับการพัฒนาพื้นที่เขตเศรษฐกิจพิเศษ EEC ประกอบด้วยโครงการเร่งด่วน 14 โครงการ ครอบคลุมการพัฒนาบุคลากร เช่น โครงการพัฒนาครูด้านการบินและอวกาศ โครงการพัฒนาแหล่งเรียนรู้ด้านการเงิน การลงทุน สําหรับธุรกิจ SMEs ในภาคตะวันออก การพัฒนาการศึกษาและหลักสูตรขั้นพื้นฐาน เช่น โครงการโรงเรียนเอกชนต้นแบบเพื่อรองรับอุตสาหกรรมเป้าหมาย โครงการพัฒนาหลักสูตรที่สอดคล้องกับความต้องการของพื้นที่ การสร้างความร่วมมือเพื่อให้เกิดนักวิจัยและงานวิจัย เช่น โครงการสนับสนุนนักวิจัยต่างชาติให้มาทํางานในสถาบันวิจัยไทย เป็นต้น ซึ่งจะช่วยให้บุคลากรมีความพร้อมและผลักดันให้ EEC ประสบความสําเร็จอย่างเป็นรูปธรรม
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดงานวันคล้ายวันสถาปนากระทรวงอุตสาหกรรม ครบรอบ 75 ปี
วันพุธที่ 3 พฤษภาคม 2560
กระทรวงอุตสาหกรรม จัดงานวันคล้ายวันสถาปนากระทรวงอุตสาหกรรม ครบรอบ 75 ปี
กระทรวงอุตสาหกรรม จัดงานวันคล้ายวันสถาปนากระทรวงอุตสาหกรรม ครบรอบ 75 ปี
วันนี้ 3 พฤษภาคม 2560 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานวันคล้ายวันสถาปนากระทรวงอุตสาหกรรม ครบรอบ 75 ปี ซึ่งภายในงานได้จัดพิธีถวายเครื่องบวงสรวงองค์พระนารายณ์และพระภูมิ ถวายภัตตาหารเพลและเครื่องไทยธรรมแด่พระสงฆ์ และยังมีกิจกรรมรับบริจาคเงินสมทบทุนโรงพยาบาลสงฆ์เพื่อเข้าร่วมในกิจกรรม "ทําดีเพื่อพ่อ" โดยมีนายสมชาย หาญหิรัญ ปลัดกระทรวงอุตสาหกรรม คณะผู้บริหาร ข้าราชการ พนักงานกระทรวงอุตสาหกรรม ร่วมงาน ณ กระทรวงอุตสาหกรรม
รัฐบาลไทย-ข่าวทำเนียบรัฐบาล-นายกรัฐมนตรีแถลงต่อสื่อมวลชนเรื่องการเดินทางเยือนของผู้บริหารเฟซบุ๊ก
วันอังคารที่ 17 ตุลาคม 2560
นายกรัฐมนตรีแถลงต่อสื่อมวลชนเรื่องการเดินทางเยือนของผู้บริหารเฟซบุ๊ก
นายกรัฐมนตรีแถลงต่อสื่อมวลชนเรื่องการเดินทางเยือนของผู้บริหารเฟซบุ๊ก
วันนี้ (17 ตุลาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ตอบคําถามจากสื่อมวลชนภายหลังการประชุมคณะรัฐมนตรี กรณีการเดินทางเยือนไทยของนายมาร์ก เอลเลียต ซักเคอร์เบิร์ก ผู้ก่อตั้งและผู้บริหารเฟซบุ๊กว่า นายมาร์ก เอลเลียต ซักเคอร์เบิร์ก มีกําหนดการเดินทางเยือนประเทศไทย และเข้าเยี่ยมคารวะนายกรัฐมนตรี โดยจะหารือและแลกเปลี่ยนมุมมองเกี่ยวกับความร่วมมือทางด้านการใช้เฟซบุ๊ก ผลกระทบอันเกิดจากอาชญากรรมข้ามชาติบนเฟซบุ๊ก เพื่อหาแนวทางป้องกันและแก้ไขปัญหาที่จะเกิดขึ้น อย่างไรก็ตาม การเข้าพบและหารือของนายมาร์ก เอลเลียต ซักเคอร์เบิร์ก ครั้งนี้ ถือว่าเป็นโอกาสดีที่จะมีการพัฒนาความร่วมมือระหว่างกัน เพื่อนําไปสู่ผลประโยชน์สูงสุดของทั้งสองฝ่าย
รัฐบาลไทย-ข่าวทำเนียบรัฐบาล-รมว.ดิจิทัลฯ ปาฐกถาพิเศษในงานสัมมนาเชิงปฏิบัติการ “MIT Global Startup Workshop 2018”
วันอังคารที่ 27 มีนาคม 2561
รมว.ดิจิทัลฯ ปาฐกถาพิเศษในงานสัมมนาเชิงปฏิบัติการ “MIT Global Startup Workshop 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวปาฐกถาพิเศษในงานสัมมนาเชิงปฏิบัติการ “MIT Global Startup Workshop 2018” โดยสถาบันบัณฑิตบริหารธุรกิจ ศศินทร์ แห่งจุฬาลงกรณ์มหาวิทยาลัย ร่วมกับ สมาคมนิสิตเก่า เอ็มไอที ประเทศไทย และ Massacchusetts Institute of Technology Global Startup Workshop (MITGSW) จัดขึ้น เพื่อยกระดับธุรกิจสตาร์ทอัพไทย และให้ความรู้แก่ผู้สนใจประกอบธุรกิจ ติดอาวุธความคิดให้พร้อมรับยุคไทยแลนด์ 4.0 ซึ่งแบ่งหัวข้อสัมมนาฯ ออกเป็นสองช่วงใหญ่ ได้แก่ วันที่ 26-27 มีนาคม 2561 เป็นการสัมมนาเชิงปฏิบัติการโดยผู้ทรงคุณวุฒิของสถาบันการศึกษาชั้นนํา และผู้ประกอบธุรกิจยุคใหม่ที่ประสบความสําเร็จในยุคไทยแลนด์ 4.0 ช่วงที่สอง วันที่ 28 มีนาคม 2561 เป็นการประกวดแผนธุรกิจนานาชาติของนิสิต นักศึกษา และบุคคลทั่วไป ที่จะนําโมเดลธุรกิจใหม่ที่น่าสนใจมาร่วมแข่งขัน ทั้งนี้ การยกระดับกลุ่มนักธุรกิจสตาร์ทอัพ เป็นภารกิจหลัก 1 ใน 5 โครงการที่กระทรวงดิจิทัลฯ พยายามผลักดันประเทศไทยสู่การเป็น “ไทยแลนด์ 4.0” เพื่อเป็นการวางโครงสร้างพื้นฐานทางดิจิทัล โดยโครงการพัฒนาสภาพแวดล้อมและส่งเสริมการเติบโตของดิจิทัลสตาร์ตอัพ (Digital Startup) ซึ่งเป็นการส่งเสริม สนับสนุนผู้ประกอบการดิจิทัลในระยะเริ่มต้น (Digital Startup) ผลักดันนักธุรกิจให้สามารถจัดตั้งดําเนินธุรกิจได้จริงในตลาด และยังเป็นการสร้างโอกาสและเครือข่าย Digital Startup ระดับนานาชาติ (Digital Startup International Network Events) ผ่านกิจกรรมต่างๆ เมื่อวันที่ 26 มีนาคม 2561 ณ โรงแรมเซ็นทารา แกรนด์ แอนด์ บางกอกคอนเวนชันเซ็นเตอร์ แอท เซ็นทรัลเวิลด์ ถนนพระราม 1 เขตปทุมวัน กรุงเทพฯ
*******************
รัฐบาลไทย-ข่าวทำเนียบรัฐบาล-กรมอุตสาหกรรมพื้นฐานและการเหมืองแร่ กำชับดูแลการทำเหมืองไม่ให้กระทบถ้ำพระโพธิสัตว์พร้อมประมวลข้อร้องเรียนประกอบการพิจารณาคำขอประทานบัตร
วันอังคารที่ 4 เมษายน 2560
กรมอุตสาหกรรมพื้นฐานและการเหมืองแร่ กําชับดูแลการทําเหมืองไม่ให้กระทบถ้ําพระโพธิสัตว์พร้อมประมวลข้อร้องเรียนประกอบการพิจารณาคําขอประทานบัตร
กรมอุตสาหกรรมพื้นฐานและการเหมืองแร่ เผยผลตรวจสอบการทําเหมืองในปัจจุบันไม่ส่งผลกระทบต่อถ้ําพระโพธิสัตว์ แต่กําชับดูแลการทําเหมืองตามแผนผังและมาตรการป้องกันและแก้ไขผลกระทบสิ่งแวดล้อมโดยเคร่งครัด ป้องกันมิให้เกิดผลกระทบต่อสถานที่สําคัญ...
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมคณะกรรมการอ้อยและน้ำตาลทราย ครั้งที่ 9/2562
วันศุกร์ที่ 8 พฤศจิกายน 2562
ปลัดกอบชัยฯ เป็นประธานการประชุมคณะกรรมการอ้อยและน้ําตาลทราย ครั้งที่ 9/2562
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการอ้อยและน้ําตาลทราย ครั้งที่ 9/2562 ณ ห้องประชุมชั้น 1 สํานักงานคณะกรรมการอ้อยและน้ําตาลทราย
วัน 7 พฤศจิกายน 2562 เวลา 15.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการอ้อยและน้ําตาลทราย ครั้งที่ 9/2562 โดยมี นางวรวรรณ ชิตอรุณ เลขาธิการคณะกรรมการอ้อยและน้ําตาลทราย และนายเอกภัทร วังสุวรรณ ผู้ตรวจราชการกระทรวงอุตสาหกรรม เข้าร่วมประชุมด้วย โดยที่ประชุมได้ร่วมกันพิจารณาแนวทางการแก้ไขปัญหาอ้อยไฟไหม้ หลักเกณฑ์การกําหนดค่าตัวแปรสําหรับปรับเพิ่มหรือปรับลดต้นทุนการผลิตอ้อยและน้ําตาลทราย แนวทางการสร้างมูลค่าเพิ่มและส่งเสริมสิ่งแวดล้อมจากการใช้ประโยชน์จากใบ และยอดอ้อยเพื่อผลิตไฟฟ้าชีวมวล ณ ห้องประชุมชั้น 1 สํานักงานคณะกรรมการอ้อยและน้ําตาลทราย #อ้อยและน้ําตาลทราย #ปลัดกอบชัย #กระทรวงอุตสาหกรรม #สํานักงานคณะกรรมการอ่อยและน้ําตาลทราย
รัฐบาลไทย-ข่าวทำเนียบรัฐบาล-“ดีอีเอส” ร่วมประชุมคณะอนุกรรมการสภาการศึกษา ด้านการปฏิรูประบบการศึกษาและการเรียนรู้โดยรวมของประเทศ ครั้งที่ ๑/๒๕๖๓
วันพฤหัสบดีที่ 11 มิถุนายน 2563
“ดีอีเอส” ร่วมประชุมคณะอนุกรรมการสภาการศึกษา ด้านการปฏิรูประบบการศึกษาและการเรียนรู้โดยรวมของประเทศ ครั้งที่ ๑/๒๕๖๓
“ดีอีเอส” ร่วมประชุมคณะอนุกรรมการสภาการศึกษา ด้านการปฏิรูประบบการศึกษาและการเรียนรู้โดยรวมของประเทศ ครั้งที่ ๑/๒๕๖๓
เมื่อวันที่ 10 มิถุนายน 2563 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอีเอส) มอบหมายให้ ดร.ปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เป็นผู้แทนเข้าร่วมการประชุมคณะอนุกรรมการสภาการศึกษา ด้านการปฏิรูประบบการศึกษาและการเรียนรู้โดยรวมของประเทศ ครั้งที่ 1/2563 โดยมีนายกิตติรัตน์ มังคละคีรี ประธานสถาบันทดสอบทางการศึกษาแห่งชาติ เป็นประธานการประชุม ณ ห้องประชุมกําแหง พลางกูร ชั้น 3 อาคาร 56 ปี สํานักงานเลขาธิการสภาการศึกษา ถนนสุโขทัย เขตดุสิต กรุงเทพฯ
****************
รัฐบาลไทย-ข่าวทำเนียบรัฐบาล-รพศ.ขอนแก่น เปิดคลินิกหมอครอบครัวรองรับผู้ป่วยทั่วไป ลดเวลารอคอยจาก 184 นาทีเหลือ 47 นาที
วันศุกร์ที่ 25 สิงหาคม 2560
รพศ.ขอนแก่น เปิดคลินิกหมอครอบครัวรองรับผู้ป่วยทั่วไป ลดเวลารอคอยจาก 184 นาทีเหลือ 47 นาที
โรงพยาบาลศูนย์ขอนแก่น ปรับระบบบริการสุขภาพ เปิดคลินิกหมอครอบครัวรองรับผู้ป่วยนอกทั่วไป และผู้ป่วยเรื้อรังที่ไม่มีภาวะแทรกซ้อน ช่วยลดเวลารอคอยพบแพทย์จาก 184 นาทีเหลือ 47 นาที ลดความแออัด ในโรงพยาบาลใหญ่ ประชาชนเข้าถึงบริการสุขภาพใกล้บ้าน
วันนี้ (25 สิงหาคม 2560) นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ภายหลังตรวจเยี่ยมโรงพยาบาลศูนย์ขอนแก่น จังหวัดขอนแก่น ว่า กระทรวงสาธารณสุขมีนโยบายพัฒนาระบบบริการสุขภาพปฐมภูมิ เชื่อมโยงกับบริการในระดับสูงขึ้นคือระดับทุติยภูมิ และตติยภูมิได้อย่างมีประสิทธิภาพ ให้โรงพยาบาลขนาดใหญ่ทุกแห่งปรับระบบบริการมีการเชื่อมโยงบริการตติยภูมิสู่ปฐมภูมิ เน้นการสนับสนุนเครือข่ายพัฒนาระบบบริการปฐมภูมิในเครือข่ายให้มีศักยภาพ เพื่อให้ประชาชนเข้าถึงบริการสุขภาพ ใกล้บ้านมากขึ้น ลดความแออัดในโรงพยาบาลแม่ข่าย
สําหรับโรงพยาบาลขอนแก่นได้ปรับระบบบริการ โดยแยกคลินิกผู้ป่วยนอกออกนอกโรงพยาบาลและปิดคลินิกผู้ป่วยนอกทั่วไป (OPD Walk-in) รวมทั้งผู้ป่วยเรื้อรังที่ไม่มีภาวะแทรกซ้อน โดยให้ไปรับบริการที่หน่วยบริการปฐมภูมิตามที่กําหนด เพื่อเป็นด่านแรกในการให้บริการกับประชาชน ในระยะแรกระหว่างปี 2554-2558 จัดบริการในเครือข่ายย่อยที่เป็นศูนย์แพทย์ ซึ่งได้รับการพัฒนาให้เป็นคลินิกหมอครอบครัว (PCC) 4 เครือข่าย ได้แก่ ศูนย์แพทย์มิตรภาพ, วัดหนองแวงพระอารามหลวง, ชาตะผดุง และประชาสโมสร มีผู้รับบริการเฉลี่ยศูนย์ละ 150-250 รายต่อวัน
ทั้งนี้ จากการปรับระบบริการดังกล่าว ทําให้คลินิกหมอครอบครัวสามารถรักษาบริการผู้ป่วยนอกให้แก่ประชาชนในพื้นที่ได้ถึง 26,621 คนต่อเดือน หรือ 319,451 คนต่อปี และ 75,480 ครั้งบริการต่อเดือน หรือ 905,762 ครั้งบริการต่อปี ลดระยะเวลาการรอคอยจาก 184 นาทีที่โรงพยาบาลศูนย์ขอนแก่น เหลือเฉลี่ยอยู่ที่ 47 นาทีที่คลินิกหมอครอบครัว ผู้ป่วยได้รับความสะดวกรวดเร็ว ทําให้สัดส่วนการมารับบริการระหว่างหน่วยบริการปฐมภูมิเครือข่ายกับโรงพยาบาลแม่ข่ายคิดเป็น 74 : 26 โดยในกลุ่มผู้สูงอายุติดเตียง/ติดบ้าน 869 คนผู้ป่วยระยะท้าย 134 คน คนพิการ 199 คน ผู้ป่วยจิตเวช 109 คน ผู้ป่วยเอดส์ 86 คน ผู้ป่วยโรคเรื้อรัง 17,203 คน ผู้ป่วยวัณโรค 357 คน ผู้ป่วยมะเร็ง 81 คน ผู้ป่วยเรื้อรังที่ไม่มีภาวะแทรกซ้อน ยังได้รับการดูแลเยี่ยมบ้านอย่างต่อเนื่อง จากแพทย์เวชศาสตร์ครอบครัวคนเดิม หากมีภาวะแทรกซ้อนสามารถส่งต่อพบแพทย์เฉพาะทาง ที่โรงพยาบาลแม่ข่ายอย่างเป็นระบบอีกด้วย
***************************** 25 สิงหาคม 2560